open-index/open-wikipedia-markdown huggingface dataset:
הפארק הלאומי גונונג מולו

ממוזער|250px|הפארק הלאומי גונונג מולו
**[[פארק לאומי|הפארק הלאומי]] גונונג מולו** (במלאית: **Taman Negara Gunung Mulu**) נמצא במחוז מירי במדינת סאראוואק המלזית שבצפון האי בורנאו. הפארק הוכרז כאתר מורשת עולמית על ידי אונסק"ו בשנת 2000, והוא נקרא על שם הר מולו, הנמצא בשטחו ואשר גובהו 2,376 מטרים. שטחו של הפארק הוא כ-528 קילומטרים רבועים.

## פלורה ופאונה
בפארק יש 17 אזורי צמחייה שונים, והאזורים העיקריים הם יער גשם טרופי (40% מהשטח) ויער גשם ממוזג (20% מהשטח).

בפארק יש כ-3,500 מינים של צמחים וסקולאריים, כולל מספר רב של מינים אנדמיים הגדלים על מצע של אבן גיר. גונונג מולו נחשב לאחד האתרים העשירים בעולם מבחינת כמות עצי הדקליים, כיוון שגדלים בו 109 מינים ו-20 זנים.

במקום תועדו גם 80 מינים של יונקים ו-270 מינים של עופות, מתוכם 24 אנדמיים לבורנאו. מספר המינים בפאונת המערות, כולל בעלי החיים השוכנים בהן באופן קבוע, הוא כ-200. בפארק יש מספר רב של מיני זוחלים (55), דו-חיים (76), דגים (48) וחסרי חוליות (למעלה מ-20,000). יש בו גם כמות גדולה של מושבות עטלפים וסיסי מערות.

## תיאור
ממוזער|צריחי הגיר המחודדים בפארק
חשיבותו של הפארק נובעת גם מהמאפיינים הקרסטיים שלו. בפארק נחקרו 295 קילומטרים של מערות כולל כמה מהמערות הגדולות ביותר בעולם. סוגי המערות הרבים נובעים מהתרוממות של לוחות טקטוניים בין תקופת הפליוקן לפליסטוקן. גילן של המערות הוא כ-2-3 מיליוני שנים והן מרוכזות באזור מלינאו וגונונג אפי. במערות שבפארק יש דוגמאות טובות לנטיפים העשויים מארגוניט וקלציט. מאפיין קרסטי נוסף בעל חשיבות הוא הצריחים, שהם גושי סלע בצורת להב שגובהם 50 מטרים, והם מזדקרים מתוך היער.

אחד המאפיינים הידועים של הפארק הוא אולם סאראוואק, שגודלו 600X415 מטרים וגובהו 80 מטרים. לפי מדריכי התיירים שבמקום, החלל מספיק גדול כדי להכיל את כל בזיליקת פטרוס הקדוש שבקריית הוותיקן או כמה מטוסי נוסעים מדגם בואינג 747. מערת האייל הסמוכה נחשבה, למשך שנים רבות, כמערה בעלת מעבר אחד הגדולה בעולם. מערות ידועות אחרות הן מערת בנאראט, מערת הצבי, מערת הרוח ומערת המים הצלולים. דרך המערות הללו נחשף נהר תת-קרקעי החוצה את הפארק.

## מחקר ותיירות
הפארק התפרסם בזכות המערות ובזכות משלחות המחקר שטיפסו על ההרים כדי לחקור אותן ואת היערות שמסביבן, כאשר המשלחת הידועה ביותר הייתה זו מטעם החברה המלכותית לגאוגרפיה ששהתה באזור בין 1977 ל-1978. במשלחת זו היו חברים למעלה מ-100 מדענים בסך הכל.

כיום הפארק מציע למבקרים בו אפשרות לחקר מערות כפעילות אתגרית, או ביקור במספר מערות שהוכשרו לציבור הרחב, וכן מסלולי הליכה בדרגות קושי שונות ומסלול הליכה על גשרים תלויים בין העצים שאורכו 480 מטר. ההנהלה מתמקדת בהגברת המודעות לחשיבות הפארק והסביבה הטבעית, באמצעות עידוד תיירות אקולוגית ופעילויות אחרות. בסמוך לפארק מלון יוקרתי בן 180 חדרים - "Royal Mulu Resort" היוצא דופן בשל מיקומו בלב יערות הגשם. הפארק מציע אפשרויות לינה צנועות יותר עבור כמה עשרות אורחים בלבד.

הפארק נמצא באזור קשה לגישה, ואין כביש בינו למרכזים עירוניים באזור. מרבית המבקרים מגיעים באמצעות טיסה לשדה התעופה של הפארק, בעיקר מנמל התעופה של העיר מירי. ניתן להגיע למקום גם באמצעות סירות נהר.

## קישורים חיצוניים

* 
* פרויקט מערות מולו
* מאגר מידע על המערות שבמזרח מלזיה
* אתר רשות היערות של מדינת סאראוואק
* מרכז מידע על הפארק
* משלחת המחקר למערת בנאראט (2005)

קטגוריה:מלזיה: גאוגרפיה
קטגוריה:אסיה: מערות
קטגוריה:בורנאו: גאוגרפיה
קטגוריה:אסיה: פארקים לאומיים
קטגוריה:יערות גשם בדרום-מזרח אסיה
וילהלם ליבקנכט

**וילהלם ליבקנכט** (בגרמנית: **Wilhelm Liebknecht**; 3 במרץ 1826 - 7 באוגוסט 1900) היה סוציאל-דמוקרט גרמני, ממייסדי המפלגה הסוציאל-דמוקרטית של גרמניה (SPD) ואביהם של קרל ליבקנכט ותיאודור ליבקנכט.

## ביוגרפיה
נולד בגיסן שבהסה ללודוויג כריסטיאן ליבקנכט, עובד ציבור במדינת הסה, ולקתרינה ליבקנכט (למשפחת הירש). ליבקנכט גדל אצל קרובי משפחה לאחר מות הוריו בשנת 1832. למד בבית ספר בגיסן בין 1832 ל-1842, ולאחר מכן החל ללמוד פילולוגיה, תאולוגיה ופילוסופיה בגיסן, ברלין ומארבורג.

לאחר שעבד משך תקופה קצרה כמורה בבית הספר של קארל פרבל בציריך וככתב בעיתון *Mannheimer Abendzeitung* נטל ליבקנכט חלק פעיל במאבקים המהפכניים שהתנהלו בפריז בפברואר 1848. בספטמבר אותה שנה נעצר בבאדן בעקבות מעורבותו בהתקוממות הרפובליקנית של גוסטב שטרופה. עם שחרורו במאי 1849 הצטרף ל-*Badische Volkswehr*, שימש כעוזרו של שטרובה והשתתף במלחמות החוקה הפדרלית (*Reichverfassungskämpfe*). לאחר תבוסת המהפכנים נמלט לשווייץ והצטרף לארגון העובדים של ז'נבה (*Genfer Arbeiterverein*) בו פגש את פרידריך אנגלס.

בשנת 1850 נעצר בגין יוזמתו לאיחוד ארגוני העובדים הגרמניים בשווייץ וגורש מן המדינה. הוא עבר ללונדון בה נשאר עד 1862. בלונדון הצטרף לארגון הקומוניסטי בו פגש את קרל מרקס. שב לגרמניה בשנת 1862 לאחר שניתנה חנינה כללית למשתתפי המרד של 1848–1849 והצטרף לאיגוד הכללי של הפועלים הגרמנים (*Allgemeiner Deutscher Arbeiterverein* או ADAV) בראשות פרדיננד לסל, ממנו צמחה המפלגה הסוציאל-דמוקרטית של גרמניה.

בין 1864 ל-1865 עבד ליבקנכט עבור המגזין *Der Social-Demokrat* (הסוציאל-דמוקרט) שפורסם על ידי ז'אן בפטיסט פון שוויצר. אולם בתוך זמן קצר התגלעה מחלוקת בינו לבין המוציא לאור על רקע תמיכת העיתון בפרוסיה והוא נאלץ לעזוב את המערכת, ובלחצו של שוויצר - גם את ה-ADAV. מברלין עבר ללייפציג, שם פגש את אוגוסט בבל עמו ייסד בשנת 1867 את מפלגת העם הסקסונית (*Sächsische Volkspartei*) ובשנת 1869 את מפלגת הפועלים הסוציאל-דמוקרטית הגרמנית (*Sozialdemokratische Arbeiterpartei Deutschlands*). ליבקנכט הפך לאחד ממנהיגי ה-SDAP והיה העורך של ביטאון המפלגה "מדינת העם" (*Der Volksstaat*). בשנת 1872 נשפטו ליבקנכט ובבל למאסר של שנתיים בגין בגידה (במסגרת רדיפה פוליטית).

בשנת 1874 נבחר ליבקנכט לרייכסטאג מטעם SDAP ומילא תפקיד חשוב במיזוגה עם ADAV למפלגת הפועלים הסוציאליסטית של גרמניה (*Sozialistische Arbeiterpartei Deutschlands* או SAPD) בשנת 1875. הוציא לאור את ביטאון המפלגה *Vorwärts* ("קדימה") בו פרסם מאמרים הקוראים לאימוץ תאוריות מרקסיסטיות בתוכניות המפלגה.

ליבקנכט המשיך לכהן כחבר ברייכסטאג גם בין 1878 ל-1890 וביקר בחריפות את הממשל, חרף הרפורמות הסוציאליסטיות של אוטו פון ביסמרק. בשנת 1891 נתמנה לעורך הראשי של *Vorwärts*. בשנת 1896 נכלא למשך ארבעה חודשים בעקבות הרשעה בעבירה נגד המדינה. המשיך להשתתף בוועידות המפלגה עד 28 ביולי 1900 למרות גילו. נפטר ב-7 באוגוסט 1900 בשרלוטנבורג ליד ברלין. יותר מ-150,000 אנשים הגיעו להלווייתו.

## ראו גם
* המפלגה הסוציאל-דמוקרטית של גרמניה
* קרל ליבקנכט
* קרל מרקס

## קישורים חיצוניים

* מבחר עבודות של וילהלם ליבקנכט
* 
* 
* 

קטגוריה:פוליטיקאים גרמנים
קטגוריה:סוציאל-דמוקרטים
קטגוריה:אישים הקבורים בבית הקברות פרידריכספלדה
קטגוריה:בוגרי אוניברסיטת ברלין
קטגוריה:גרמנים שנולדו ב-1826
קטגוריה:גרמנים שנפטרו ב-1900
טאונג

**טאונג** (אפריקאנס: Taung) היא עיירה קטנה הממוקמת במחוז הצפון-מערבי של דרום אפריקה. פירוש השם הוא *מקום האריה* ונקרא על שמו של טאו, מלך ה-ברולונג. *טאו* בשפה הצוואנית משמעה אריה.

## אתר מאובני גולגולת טאונג
בשנת 1924 התגלתה גולגולת (לימים נקראה הילד מטאונג) על ידי עובד מחצבה במחצבת הגיר הסמוכה. התגלית תוארה על ידי ריימונד דארט ב-1925 כדוגמת הטיפוס של *[[אוסטרלופיתקוס אפריקנוס|אוֹסְטְרָלוֹפִּיתֶקוּס אפריקנוס]].* התגלית של הילד זוהתה בתוך משלוח שהכיל בעיקר מאובני בבונים, אשר ביניהן נחבאה אל הכלים הגולגולת והפנים של הילד. לאחר שנים רבות יחסית, דארט ביקר בטאונג וקבע את מיקומו המדויק של הממצא. עד אותו זמן, כריית סיד הרסה חלק גדול מהאזור. מאוחר יותר נערכו חפירות באתר תחת ניהולם של פיליפ טוביאס וג'פרי מקי מאוניברסיטת וויטווטרסרנד, שעבדו באתר מ-1989 עד 1993. למרות שהם לא הצליחו למצוא דגימות הומינידים נוספות, הם כן מצאו בבונים מאובנים חשובים רבים והגדילו את ההבנה של הגאולוגיה והטפונומיה של טאונג באופן משמעותי.

בניגוד למערות הדולומיטיות ליד יוהנסבורג, דרום אפריקה ולאתר מקאפנסגט, אתרי המאובנים של טאונג נמצאים במערות שנוצרו בזרם טופה ענקי שיורד מהסלע הדולומיטי של מתלול קלהארי.

הילד טאונג הוא בין המאובנים האנושיים המוקדמים החשובים ביותר שהתגלו אי פעם. זה היה ההומיניד הראשון שהתגלה באפריקה, מין שנקרא מאוחר יותר אוסטרלופיתקוס אפריקנוס, התומך בתפיסותיו של צ'ארלס דרווין לפיהן קרובי משפחה החיים הקרובים ביותר של בני האדם הם הקופים האפריקאים. הילד מטאונג היווה מהפכה של ממש בתפיסת האבות הקדמונים של המין האנושי, שעה שהוא הדגים הבדלים משמעותיים בין האבות האמיתיים לבין הגולגולת המזויפת של אב קדמון אנושי ששיטתה בקהילה המדעית ונמצאה באנגליה, הידועה בשם האדם מפילטדאון או אאונתרופוס (Eoanthropus).

ההשערה היא שהגולגולת הקטנה היא מילד בן שלוש עד שלוש וחצי בערך. המבנה של המוח נשמר על ידי מילוי הגולגולת באבן גיר מסוג בברקציה. הגולגולת שוכנת באוניברסיטת וויטווטרסרנד ביוהנסבורג יוהנסבורג, דרום אפריקה.

בתחילה הוצע כי הילד טאונג נהרג על ידי הומינידים אחרים כחלק מהשערת התרבות האוסטאו-דנטו-קרטית של ריימונד דארט. עם זאת, עבודה מאוחרת יותר של סי. קיי "בוב" בריין הדגימה שהילד כנראה נהרג על ידי סוג של טורף יונקים כמו נמר. אולם לאחרונה, מחקרים על הבבונים שנמצאו באתר על-ידי רון קלארק ולי ברגר, וזיהוי סימנים ספציפיים בגולגולת ה-Taung Child הוכיחו שייתכן שילד ה-Taung נהרג ונאכל על ידי עוף דורס גדול.

## ראו גם
* הומינידיים
* ערש המין האנושי
* אוסטרלופיתקוס

## לקריאה נוספת

* PV Tobias, Dart Taung and the Missing Link (Inst. for the Study of Man in Africa, 1984)
* LR Berger and B. Hilton-Barber, In the Footstes of Eve (National Geographic Press, 2001)

* LR Berger ו-B. Hilton-Barber, מדריך שטח לעריסה של האנושות (Struik, 2001)
* LR Berger Am. J.Phys. אנת'. 131:166-168 (2006)

## הערות שוליים

קטגוריה:אתרים פלאואנתרופולוגיים
סעדיה מדמוני

הרב **סעדיה (סעיד) מדמוּני** (תעתיק מדויק: מצ'מוני) (? - כ' בתשרי תר"ן, 15 באוקטובר 1889) היה רב יוצא תימן, יליד העיירה חאפד, מעין פרבר של צנעא הבירה. מנהיג הגל השני בעליית יהודי תימן, "אעלה בתמר".

## קורות חיים
בשנת 1881 קיבל הרב סעדיה מדמוני מכתב ברכה מרבני תימן ובראשם הרב סלימאן קארה ראש בית הדין של צנעא באותה תקופה, בו הם מעודדים ותומכים בעלייה לארץ ישראל. וכך, חודשים אחדים לפני שהחלה עליית הביל"ויים שמקובל לראות בה את העלייה הציונית הראשונה, הוליך הרב מדמוני את קהילתו, כחמישים משפחות, לארץ ישראל, בגל השני של מה שמאוחר יותר נקרא עליית אעלה בתמר. שבועות ארוכים התנהלו המשפחות, בהן מספר לא קטן של ילדים ואף תינוקות, במסע רגלי מפרך אל עדן, העיר הדרומית בתימן. משם שכר הרב מספר אוניות שיעבירו את בני הקהילה למצרים. חלק מהאוניות נפלו בידי שודדי ים שהיו נפוצים בים סוף באותה תקופה, אולם אחרי תלאות הצליח הרב להעביר את כל בני הקהילה למצרים.

חלק קטן מבני הקהילה נותר במצרים, אולם רובם הגדול המשיך לארץ ישראל באוניה מאלכסנדריה והגיע ליפו, יותר מחצי שנה לאחר שהחל מסעם.

בהגיעו לארץ ישראל נאלץ הרב מדמוני להתמודד עם פקפוקי היישוב הישן בירושלים לגבי כשרות יהדותו ויהדותם של בני קהילתו עולי תימן. באמצעות כישוריו ובקיאותו כשוחט, הצליח הרב להוכיח את יהדותו, אך עדיין זכה רק לעזרה מינימלית מבני היישוב הישן, ספרדים ואשכנזים. אחרי שבועות של לינה מתחת לכיפת השמים התפצלה הקהילה - חלקה הקטן נותר בירושלים וחלקה, בהנהגת הרב מדמוני, עבר לגור במערות שמחוץ לחומות העיר העתיקה שהשקיפו על הכפר הערבי סילוואן. שם התפרנסו בדוחק בני הקהילה במשך חודשים מעבודות צורפות ונפחות אצל ערבים תושבי הסביבה.

כעבור כחצי שנה הצליחו הרב מדמוני וראשי הקהילה לגייס כסף לבניית בתים בפאתי הכפר סילוואן, באזור שנקרא לאחר מכן כפר התימנים בשילוח. הקהילה יצרה מעין רובע יהודי בכפר הערבי והכתה בו שורש תוך כדי יחסי שכנות טובים. הקהילה היהודית הקטנה משכה אליה מעולי תימן שהמשיכו להגיע לארץ ישראל ואף מספר משפחות ממוצא כורדי שלא הצליחו לשרוד בתנאים הקשים ובניתוק מהריכוז העיקרי של בני היישוב הישן שבירושלים.

בני הקהילה התפרנסו מעבודות צורפות, סתתות, מעט חקלאות וכן מתרומות של נדבנים, בעיקר מיהדות אשכנז, כשהבולט בהם היה רבי ישראל דב פרומקין, עורך העיתון 'החבצלת' שארגן קרן 'להצלת נדחי ישראל' על מנת לסייע להם להקים משכני קבע.

עם מותו של סעדיה מדמוני, בנו, הרב יוסף מדמוני, המשיך אותו והיה לרב הקהילה היהודית בכפר השילוח. הקהילה גורשה בעקבות הגירה של ערביי חברון העוינים לכפר השילוח במאורעות תרצ"ט, ומשם התפזרה לשכונות ירושלים ומחוצה לה.

## קישורים חיצוניים
* כרוניקה על עליית "אעלה בתמר" בראשות הרב סעדיה (סעיד) מדמוני (מצ'מוני) כפי שהביאה בנו הרב יוסף מדמוני - מהדורה מדעית של פרופסור יוסף טובי
* על התיישבות יהודי תימן בכפר השילוח, מאמרו של פרופסור יוסף טובי

קטגוריה:רבני מרכז תימן
קטגוריה:אחרוני תימן
קטגוריה:רבנים תימנים ארץ-ישראלים
קטגוריה:פעילים ציונים בתימן
קטגוריה:אנשי עליית אעלה בתמר
קטגוריה:יהודים הקבורים בהר הזיתים: חלקת הספרדים
קטגוריה:ארץ-ישראלים שנפטרו ב-1889
קטגוריה:סילואן
קטגוריה:ירושלים: רבנים
אפטאר

**אִפְטַאר** (בערבית: **إفطار**) היא ארוחת הערב השוברת את הצום היומי בחודש הרמדאן המוסלמי. הארוחה נערכת לאחר תפילת המע'רב (مَغْرِب; תפילת הערבית), בעת שקיעת השמש. יש הנוהגים לאכול את האפטאר במסגרת קהילתית. הענקת ארוחת אפטאר לזולת נחשבת צדקה מתגמלת, והיא כדרכו של מוחמד. באופן מסורתי, המאכל הראשון שאוכלים באפטאר הוא פרי התמר. ארוחה זו היא הארוחה הראשונה שאוכל המוסלמי ברמדאן מאז ארוחת הסחור, הארוחה המפסקת קודם הצום.

## מנהגי אפטאר סביב העולם
[ממוזער|שמאל|150px|מאכלי אפטאר מ[בנגלדש. בתחתית התמונה - בגוני]]
[ממוזער|שמאל|150px|קולק עם [בננה]]
ממוזער|שמאל|150px|ג'לבי
* בבנגלדש מכינים מגוון מאכלים לשבירת הצום, ביניהם: פייג'ו (עשוי מבצל וקמח קטניות), בגוני (חציל טבול בבלילה ומטוגן בטיגון עמוק), צ'ולה (חומוס) וכן מגוון פירות ומיצי פרי. נהוג לאכול בחיק המשפחה אם כי מתקיימות גם ארוחות המאורגנות על ידי משרדים וארגונים שונים.
* בהודו פופולרי "חלים" - נזיד בשר כבש, חיטה ועדשים, האהוד כיוון שהוא עשיר בטעמו ומשביע.
* באינדונזיה הארוחה מכונה "בוקה" שמשמעותה - לפתוח. בשווקים נמכרים המאכלים המסורתיים, ביניהם התמר הפופולרי, במגוון רב של דוכני מזון. מאכלי האפטאר נמכרים בדרך כלל רק בתקופת הרמדאן. בין המאכלים המקומיים הנהוגים בארוחה זו - "קולק", קינוח העשוי סוכר תמרים וחלב קוקוס ומכיל לעיתים ירקות או פירות כגון בננה, בטטה, דלעת ועוד. באפטאר הוא מוגש לרוב קר.

:שעת המגרב מסומנת על ידי תיפוף ה"בדוק" - תוף אינדונזי מסורתי, ולקראתה נוצרים פקקי תנועה. יש הנוהגים להזמין יתומים לאכול עמם את הארוחה. לאחר הארוחה נהוג ללכת למסגד, לתפילה והאזנה לדרשה.
* בפקיסטן מסמנים את שעת סיום הצום בצלצולים וצפירות, המופעלים על ידי מסגדים ומרכזים קהילתיים. ההכנות לארוחה מתחילות כשלוש שעות קודם לכך, הן בבתים והן בדוכני רחוב. המעדנים הנפוצים הם ג'לבי (מאכל מבצק בבלילה מתוקה, בטיגון עמוק), סמוסה ופקורה (מעין לביבות מירקות שונים, בטיגון עמוק), הנאכלים לצד תמרים ומים. בחלק מהמקומות המים מוחלפים במשקה מקומי - סירופ "רוח אפזה".
* בארצות הברית נהוגות במכללות ואוניברסיטאות רבות ארוחות אפטאר, אליהן מוזמנים הן מוסלמים והן לא מוסלמים. מחלקת המדינה של ארצות הברית עורכת סעודת אפטאר שנתית. בבית הלבן נערכת קבלת פנים ארוחת האפטאר בבית הלבן.
* בלבנון קינוח חגיגי המקובל בסיום הצום הוא לילות ביירות, פודינג סולת עם קצפת ופיסטוקים.
* בישראל פותחים את סעודת אפטאר בתמרים ומשקאות מתוקים. הארוחה מפוארת ומרובת מנות, ובסיומה מגוון קינוחים מסורתיים מהמטבח הערבי כמו כנאפה, קטאיף ועוואמה. לאחר הארוחה מקובל לבקר קרובים ומכרים ולהשתתף באירועי תרבות המתקיימים בשעות הלילה (שכן בחודש הרמדאן אסור לחגוג במהלך היום).

:משרד החוץ מארח שגרירים ונציגים מוסלמים בארוחת אפטאר שנתית. גם "יוזמות קרן אברהם", עמותה לקידום דו-קיום בין אזרחי ישראל היהודים והערבים, מארחת אירוע אפטאר שנתי. יש בין ערביי ישראל המוחים כנגד קיום אירועים אלו בהם משתתפים חברי הממשלה.


תמונה:Iftar during Ramadan.jpg|דוכן רחוב למאכלי אפטאר בבנגלדש
תמונה:Our IEEE students branch in ramadn iftar.jpg|ארוחת אפטאר בדובאי
תמונה:Iftar1.jpg|מזנון אפטאר בבנגלדש
תמונה:Mezes.jpg|מתאבני אפטאר בטורקיה


## קישורים חיצוניים

* 
* "מצווה עליכם לצום", על המשמעויות, החובות והמנהגים של חודש הרמדאן, באתר הספרייה הווירטואלית של מט"ח.

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מצוות ומנהגים באסלאם
קטגוריה:ארוחות
קטגוריה:רמדאן
קטגוריה:מזון באסלאם
סמואל יבואה

**סמואל יבואה** (נולד ב-8 באוגוסט 1986) הוא כדורגלן גנאי המשחק בעמדת החלוץ.

## קריירה
יבואה החל לשחק כדורגל בקבוצה הגנאית הארט אוף ליונס, ולאחר מכן שיחק עונה אחת בקבוצה המולדובית שריף טירספול, עמה זכה באליפות. בשנת 2005 הגיע יבואה לישראל וחתם בקבוצת הפועל כפר סבא. יבואה שיחק שלוש שנים במועדון, ובעונת 2007/2008 היה מלך שערי ליגת העל עם 15 שערים, אך הקבוצה ירדה לליגה הלאומית.

לקראת עונת 2008/2009 עזב יבואה את כפר סבא והוחתם לחמש שנים בהפועל תל אביב, במקומו של פאביו ג'וניור. ב-3 בנובמבר 2008 במשחקה של הפועל תל אביב נגד בית"ר ירושלים, באצטדיון טדי, כבש יבואה שני שערים בדקות הסיום ובכך הפך לחביב אוהדי הפועל. מעמדו התחזק שלושה שבועות לאחר כך, כאשר כבש את השער הראשון בדרבי בדרך לניצחון על היריבה העירונית מכבי תל אביב. בסך הכל כבש 13 שערים במהלך העונה, שסייעו לקבוצתו לסיים את העונה במקום השני.

את עונת 2009/2010 פתח יבואה בהפועל אך הביע את רצונו לעבור לשחק באירופה. בעונה זו סיים יחד עם קבוצתו במקום הראשון בשלב הבתים של הליגה האירופית. יבואה תרם שלושה שערים בקמפיין, כולל שער הניצחון מול המבורג, שהבטיח את המקום הראשון בבית. יבואה הוסיף גם 2 שערי ליגה בעונה זו לפני שעזב את הקבוצה לקראת אמצע העונה. ב-28 בדצמבר 2009 חתם יבואה בקבוצה הבלגית ראסינג גנק, ששילמה להפועל תל אביב 700 אלף אירו עבורו.

לאחר חצי עונה בבלגיה, ב-7 בספטמבר 2010 חתם יבואה בבית"ר ירושלים בהשאלה לעונה אחת תמורת שכר של 150 אלף דולר לעונה אך כבר לא הזכיר את יכולתו טרם עזיבתו את ישראל. לקראת עונת  חתם יבואה במועדון ספורט אשדוד. גם באשדוד התקשה יבואה להשתלב, ובחלון ההעברות של ינואר 2012 חתם בקבוצת נאה סלמיס פמגוסטה הקפריסאית. יבואה כבש שלושה שערים בליגת העל הקפריסאית, ובתום העונה שוחרר מהמועדון.

לאחר שנה שלא שיחק חזר יבואה לגאנה, ובאוגוסט 2013 חתם בקבוצת נעוריו הארטס אוף ליונס. בינואר 2016 עבר לקבוצת אקרה הארטס אוף אוק, במדיה שיחק שנתיים, ובסוף עונת 2017 שוחרר מהמועדון.

יבואה ערך את הופעת הבכורה שלו בנבחרת גאנה ב-22 בנובמבר 2008, במשחק מול נבחרת תוניסיה, ועד שנת 2009 ערך בסך הכל שלוש הופעות במדי הנבחרת.

## תארים
;שריף טירספול
* אליפות מולדובה - 

;תארים אישיים
* מלך השערים של ליגת העל הגנאית - 
* מלך השערים של ליגת העל (15 שערים) - 2007/2008

## קישורים חיצוניים

## הערות שוליים

קטגוריה:כדורגלנים גנאים
קטגוריה:חלוצי כדורגל גנאים
קטגוריה:אקרה: כדורגלנים
קטגוריה:כדורגלני הארט אוף ליונס
קטגוריה:כדורגלני שריף טירספול
קטגוריה:כדורגלני הפועל כפר סבא
קטגוריה:כדורגלני הפועל תל אביב
קטגוריה:כדורגלני ראסינג גנק
קטגוריה:כדורגלני בית"ר ירושלים
קטגוריה:כדורגלני מועדון ספורט אשדוד
קטגוריה:כדורגלני נאה סלמיס פמגוסטה
קטגוריה:כדורגלני אקרה הארטס אוף אוק
קטגוריה:כדורגלני נבחרת גאנה
קטגוריה:כדורגלנים זרים בישראל
קטגוריה:ספורטאים זרים במולדובה
קטגוריה:ספורטאים גנאים בישראל
קטגוריה:ספורטאים גנאים בבלגיה
קטגוריה:ספורטאים גנאים בקפריסין
קטגוריה:גנאים שנולדו ב-1986
גנן

שמאל|ממוזער|250px|גנן גוזם צמחייה
[שמאל|ממוזער|200px|[כרזה אמריקאית ממלחמת העולם הראשונה (1918), קולומביה (האנשה של ארצות הברית) כגננת, מעודדת את האזרחים לגדל גן ירק]]
**גנן** הוא אדם העוסק בגינון: בגידול ובטיפוח צמחים. המונח כולל גם את אלה העוסקים בגינון באופן מקצועי וגם את אלה העוסקים בגינון כתחביב לשעות הפנאי. לעיתים נעשה שימוש במונח גנן גם לתיאור מעצבי נוף וגנים, העוסקים באופן כללי בתכנון עיצוב הגן, ולא בהיבטי הטיפול היומיומי בו.

בשפת היומיום בעברית קיימת לעיתים הבחנה מגדרית בין "גנן" (גבר העוסק בגינון) ו"גננת" (אישה העוסקת בחינוך ילדים בגן ילדים). ההבחנה מסתמכת על מוסכמות חברתיות וחלוקת תפקידים בין המינים, אשר לפיה גברים עוסקים באופן מסורתי בעבודות פיזיות, ונשים בטיפול בילדים. כיום קיימים גברים העוסקים בחינוך ילדים בגני ילדים ונשים העוסקות בגינון, אך עדיין מדובר במיעוט קטן. בשני המקרים מתייחסת השפה העברית אליהם כאל "גננים" ו"גננות".

בישראל נעשית הכשרת גנני נוף בקורסים של משרד העבודה והרווחה. בנוסף לכך ארגון לגננות ולנוף בישראל המאגד מספר ארגונים של העוסקים במקצועות הגינון, מארגן קורסים והשתלמויות ומפיץ ספרות מקצועית. הארגון אף מוציא לאור את המגזין לגינון "גן ונוף".

## קישורים חיצוניים

* הארגון לגננות ולנוף בישראל 
* גן ונוף

קטגוריה:מקצועות
קטגוריה:גנים
קטגוריה:גינון
העיר העליונה

**העיר העליונה** הייתה אזור בירושלים של ימי בית שני ששכן בחלקו הגבוה של הר ציון, הנמצא היום בתוך חומות העיר העתיקה בירושלים (בשטחי הרובע היהודי והרובע הארמני). העיר העליונה קרויה בשם זה כיוון שהיא גבוהה באופן ניכר משלוחת עיר דוד ומהר הבית.

מספר יוסף בן מתתיהו:

כלומר, ירושלים בנויה משלוחת עיר דוד מדרום, מצפון לה הר הבית, וממערב לה, מעבר לגיא הטירופיאון, הר ציון – המכונה "הגבעה המערבית". חלקו הגבוה של הר ציון הוא "העיר העליונה".

## בתקופת הורדוס
שמאל|ממוזער|250px|בית המידות ברובע ההרודיאני

בתקופת הורדוס נבנו בעיר העליונה הרבה בתי מגורים גדולים ווילות בסגנון אופנתי ומפואר. בבתים אלו התגוררו בני האצולה של הכהונה הגדולה (כמו בית קתרוס) ואנשי הממשל והשררה הקרובים לבית הורדוס והממשל הרומי. הרובע השקיף אל המקדש וממנו נמתח גשר מפואר (הוא קשת וילסון) ישירות אל הכניסה להר הבית.

בחפירות ארכאולוגיות בראשות הפרופ' נחמן אביגד, שנערכו בשנים 1968–1983, התגלו במקום שרידי בתי פאר, ביניהם בני שתי קומות ואולי אף יותר. בתוך הבתים התגלו פסיפסים מפוארים, מקוואות לשימוש פרטי של תושבי הבתים, כלי אבן (כיוון שהכהנים הקפידו ביותר על טומאה וטהרה וכלי אבן אינם נטמאים), עיטורי-קיר בטיח (סטוקו ופרסקו ללא ציורי דמויות) וביניהם ציור של מנורת-המקדש.
התגליות הארכאולוגיות מוצגות לציבור במוזיאון "הרובע ההרודיאני" ברובע היהודי.

בתי המידות המפוארים בעיר העליונה נשרפו כליל ב-ח באלול ג'תת"ל (70 לספירה), חודש לאחר חורבן הבית. שרידי השריפה ניכרים בממצא הארכאולוגי בדמות אבנים מפויחות, שרידי קורות מפוחמות ושכבת אפר עבה ביותר שכיסתה את הממצאים. שרידי השריפה מוצגים כיום במוזיאון "הבית השרוף", המיוחס למשפחת הכהנים מבית קתרוס (ר' פסחים נז ע"א).

## ערב חורבן ירושלים
ערב החורבן, אוכלוסיית הגבעה המערבית והר ציון (295 דונם), נאמדת (לפי 50 נפש לדונם) ב-11,800 נפשות, ואוכלוסיית שטח ארמון המלך והמצודה במערב העיר (45 דונם) נאמדת ב-1,000 נפשות.

## לקריאה נוספת
* 

## קישורים חיצוניים
* אתר הרובע היהודי

## הערות שוליים

קטגוריה:הרובע היהודי
קטגוריה:הרובע הארמני
קטגוריה:העיר העתיקה: אתרים ארכאולוגיים
Down Low

**Down Low** הוא אלבום האולפן המלא הראשון של להקת הגרוב מטאל הישראלית בצפר. 
האלבום הוקלט בבלגיה על ידי הלהקה עצמה ועל ידי כריס בליין מאולפני CCR. המיקסים והמאסטרים נעשו על ידי טיו מדסן. במהלך ההקלטות הציעה להקת פיר פקטורי לבצפר להופיע איתה כמופע חימום. בזכות ההופעה הציעה חברת התקליטים רודראנר (שבה חתומות בין היתר : סליפנוט, משין הד, דרים ת'יאטר, קאניבל קורפס ועוד.) לבצפר חוזה הכולל הפקה והפצה של ארבעה אלבומים, כולל Down Low.

## רשימת השירים
# Early Grave
# Down Low
# Fuckin Rock 'N' Roll
# Under
# Running Against
# Brix
# Mark
# Split
# 6's & 7's
# Black Inside

## מבצעים
* אביטל תמיר - שירה 
* מתן כהן - גיטרה חשמלית
* רותם ענבר - גיטרה בס
* רועי ברמן - תופים

## [[וידאו קליפ|קליפים]] מהאלבום
* Down Low
* Early Grave
* Running Against

## [[סינגל]]ים מהאלבום
* Down Low
* Early Grave
* Fucking Rock N Roll
* Running Against

## קישורים חיצוניים

* מילות שירי האלבום, מתוך האתר Dark Lyrics
* אתר הלהקה

קטגוריה:אלבומי מטאל
קטגוריה:בצפר (להקה)
קו ווטרלו וסיטי

**קו ווטרלו וסיטי** (באנגלית: **Waterloo and City Line**) הוא קו במערך הרכבת התחתית של לונדון ומתוך 11 קווי התחתית הוא הקצר ביותר. הקו, אשר כולל שתי תחנות ואורכו 2.5 קילומטרים בלבד, משמש כאמצעי חצייה של נהר התמזה הלונדוני ועובר מתחתיו.

תפקידו העיקרי של הקו הוא לשנע נוסעים המבקשים להגיע מתחנת הרכבת התחתית ווטרלו לסיטי של לונדון, מרכז העיר. עקב כך, הקו אינו פעיל בימי ראשון (יום מנוחה באנגליה) ובשעות מאוחרות בערבי שאר ימות השבוע.

## היסטוריה
[ימין|ממוזער|250px|רכבת משודרגת ממצבת הציוד משנת 1992 בעת עצירה [תחנת הרכבת התחתית בנק|בתחנת בנק]]
כאשר שירותי הרכבות הגיעו לתחנת ווטרלו בלונדון בשנת 1848, נוצר צורך בשינוע הנוסעים לתוך הסיטי של לונדון, המרכז העסקי של העיר. בעקבות המיקום של ווטרלו ממערב לנהר התמזה, מענה לצורך זה היה בעייתי. למרות קיומם של מספר הצעות ורעיונות, רובם נכשלו עקב עלות גבוהה מדי ומכשולים לוגיסטיים.

לבסוף, התקבלה ההחלטה ליצור קו רכבת תחתי חדש, פרויקט אשר הוצע כאלטרנטיבה הזולה יותר מאשר שירות רכבות עילי מאחר שבשירות תת-קרקעי אין צורך לרכוש או להפקיע שטחים רבים מדי מעל פני הקרקע.

הקו נפתח בשנת 1898 על-פי עיצוב של המהנדסים ויליאם רוברט גלבריית' וג'יימס הנרי גרייטהד. הקו הוא השני מתוך 11 קווי התחתית אשר אימצו את השיטה החשמלית למינוע הרכבות.

## מאפיינים
המאפיין המייחד קו זה משאר קווי הרכבות התחתיות בלונדון הוא היותו תת-קרקעי לחלוטין, על שתי תחנותיו.
בתחילת דרכו, הייתה לקו תחנת כוח משלו, שהופעלה בעזרת פחם.

בשנת 2003 נסגר הקו למשך שלושה שבועות בעקבות ירידה של רכבת מהפסים בקו סנטרל. כחלק מהלקחים שנלמדו מהאירוע, שודרגו כל הרכבות מסוג 1992.

## מפה ותחנות הקו

*בנק - נפתחה ב-8 באוגוסט 1898 בשם "סיטי". השם הוחלף ל"בנק" ב-28 באוקטובר 1940.
*ווטרלו - נפתחה ב-8 באוגוסט 1898.

## חידוש ותוכניות לעתיד
שמאל|ממוזער|270px|הוצאת קרון מקו ווטרלו וסיטי
ב-1 באפריל 2006 נסגר הקו לשם עבודות חידוש, ונפתח מחדש ב-11 בספטמבר 2006. לאחר השלמת העבודות קיבולת הנוסעים בקו עלתה ב-25% וקיבולת הרכבות ב-12% בשעות שיא. בנוסף, זמן הנסיעה בין התחנות התקצר בכ-40 שניות, פרק זמן משמעותי מאחר שמשך הנסיעה כיום הוא 4 דקות בלבד.

## אתר צילום
בעקבות סגירת הקו בימי ראשון, הקו ותחנותיו פופולריים ביותר עבור במאי קולנוע לשם צילומי סרטים או טלוויזיה. ניתן להבחין בקו בעונה השנייה של תוכנית הישרדות הבריטית, בעיבוד הקולנועי משנת 1984 לסדרת הספרים "התלת רגליים" ובסרט "דלתות מסתובבות" משנת 1998.

## ראו גם

*היסטוריה של הרכבת התחתית של לונדון

## קישורים חיצוניים

* 

* ה"טיוב" - האתר הרשמי של הרכבת התחתית בלונדון
* מוזיאון התחבורה של לונדון - אוסף צילומים משנת 1906 ועד היום באתר מוזיאון התחבורה של לונדון

קטגוריה:קווי הרכבת התחתית של לונדון
קטגוריה:מנהרות מתחת לנהר התמזה
לודוויג רונברג

**יוהאן לודביג רוּנֶבֶּרְג** (בשוודית: **Johan Ludvig Runeberg**; 5 בפברואר 1804, יאקובסטד – 6 במאי 1877, פורבו) היה משורר פיני ממוצא שוודי הנחשב למשורר הלאומי של פינלנד.

רונברג למד בערים ואסה ואואולו ולאחר מכן באקדמיית אובו, שם הוא התחבר ליוהאן וילהלם סנלמן ולזכריס טופליוס. הוא למד בעיקר לימודים קלאסיים ובמסגרת זו יוונית עתיקה ולטינית. החל משנת 1837 הוא התגורר ולימד בפורבו.

מרבית שירתו רומנטית ומתארת את חיי האיכרים בפינלנד. בשיר ידוע מאוד שלו, "האיכר פאבו" (Bonden Paavo), מתאר רונברג את נחישותו ועוצמת רוחו (Sisu) איכר, אשר מכניס בכל שנה יותר ויותר שיפה ללחם על מנת להעניק גם לשכניו ולמנוע בכך מוות ברעב.

## קישורים חיצוניים

* 
* 
* 
* 

קטגוריה:בוגרי אוניברסיטת הלסינקי
קטגוריה:משוררים פינים
קטגוריה:סופרים פינים
קטגוריה:שוודים של פינלנד
קטגוריה:פינים שנולדו ב-1804
קטגוריה:נפטרים ב-1877
הפרלמנט הסקוטי

שמאל|ממוזער|250px|משכן הפרלמנט הסקוטי באדינבורו
שמאל|ממוזער|250px|אולם המליאה
**ה[[פרלמנט]] הסקוטי** (בגאלית סקוטית: **Pàrlamaid na h-Alba**; בסקוטית: **Scots Pairlament**; באנגלית: **Scottish Parliament**) הוא מוסד הקיים מאז 1999, כפרלמנט בעל סמכויות מוגבלות בנושא סקוטלנד בתוך הממלכה המאוחדת. הפרלמנט בנוי מבית אחד ובו חברים 129 נציגים אשר נבחרים מדי 4 שנים בבחירות. 73 מחברי הפרלמנט נבחרים על פי מחוזות הצבעה, ו-56 חברי הפרלמנט הנוספים נבחרים על פי בחירות ארציות.

הבחירות האחרונות נערכו ב-6 במאי 2021. עד כה נערכו 6 מערכות בחירות (1999, 2003, 2007, 2011, 2016, 2021). על מנת להיבחר לפרלמנט, אדם נדרש להיות מעל גיל 18, שפוי, ואזרח באחת מהמדינות או הטריטוריות המוסכמות. אנשי צבא או משטרה אינם יכולים לכהן בפרלמנט.

## היסטוריה
העדות הראשונה לקיומה של מועצת עם סקוטית היא ממסמך משנת 1235 (תקופת שלטונו של אלכסנדר השני, מלך סקוטלנד), שבו מתואר הפרלמנט של סקוטלנד  (כמו במקרה של הפרלמנט האנגלי) בלטינית כ-colloquium. הפרלמנט של ממלכת סקוטלנד, שהיה לו בית אחד, נועד לראשונה בקירקליסטון (), כיום כפר קטן באזור אדינבורו. ב-1639 עברו דיוניו ל"אולם הפרלמנט" () באדינבורו. הפרלמנט חדל לפעול ב-1707 עם החלתם של חוקי האיחוד של 1707 והוחלף בפרלמנט של בריטניה הגדולה. קיימת מחלוקת בין ההיסטוריונים על מידת העצמאות של הפרלמנט הסקוטי מן הכתר הסקוטי במהלך התקופה שלפני 1707. היסטוריונים רבים סברו כי היה מדובר בגוף מנוון אשר שימש כחותמת גומי להחלטות בית המלוכה הסקוטי. כיום קיימים היסטוריונים אשר חולקים על דעה זו וגורסים כי לפרלמנט הייתה חשיבות בקבלת החלטות בפוליטיקה של סקוטלנד, והוא לעיתים גם נקלע לעימותים עם בית המלוכה.

בשנות ה-80, כאשר הממלכה הייתה תחת שלטון שמרני מאוד, גדל הביקוש לפרלמנט אוטונומי. תחת שלטונו של טוני בלייר הוכרז על כך שיהיה משאל עם בסקוטלנד על הנושא. בשנת 1997 נערך משאל העם: בבחירות אחוז ההצבעה עמד על 60.4%, ו-74.3% מהמצביעים הצביעו בעד פרלמנט אוטונומי והבחירות הראשונות לפרלמנט נערכו שנתיים לאחר מכן. ישיבת הפרלמנט הראשונה נערכה ב-12 במאי, שנת 1999.

במהלך שנות ה-90 של המאה ה-20 הוחל בבניית בנין חדש לפרלמנט, שעלותו אמורה הייתה להיות כ-40 מיליון ליש"ט. הבנייה התארכה פעמים רבות, והארכות העלות עלו פעם אחר פעם. בגמר הבנייה בשנת 2004 הגיעה העלות לכ-431 מיליון לירות שטרלינג.

## ועדות הפרלמנט
בפרלמנט 16 ועדות שונות המהוות חלק חשוב מעבודת הפרלמנט. הוועדות הן:
* ביקורת
* שוויון ההזדמנויות
* אירופה וקשרי חוץ
* אוצר
* נהלים
* פניות הציבור
* תקנים ומינויים ציבוריים
* חקיקת משנה
* כלכלה, אנרגיה ותיירות
* חינוך ותרבות
* בריאות וספורט
* משפטים
* שלטון מקומי
* עניינים כפריים ואיכות הסביבה
* תוכנית הארחה סקוטית פרלמנטרית
* תחבורה, תשתיות ושינוי האקלים

## קישורים חיצוניים

* 

## הערות שוליים

*
קטגוריה:ערכים שבהם תבנית בריטניקה אינה מתאימה
קטגוריה:סקוטלנד: היסטוריה
קטגוריה:סקוטלנד: ממשל
CBGB

**CBGBs** (ראשי תיבות של Country, Blue Grass, Blues) היה מועדון מוזיקה בדאונטאון מנהטן שבניו יורק, שהתפרסם כמרכז סצנת הפאנק הניו יורקית בעת שזרם תרבותי ומוזיקלי זה החל לעלות. 

המועדון נפתח ב-1973 ובמהלך 1974, בטרם נוצר המושג פאנק, החלו להופיע במועדון להקות שהקדימו את הפאנק האנגלי. תחילה הופיעה להקת טלוויז'ן ואחריה: פטי סמית', בלונדי והראמונס. גם בשנים שלאחר מכן היה המועדון ביתן של להקות צעירות שניגנו חומר מקורי בסגנון הפאנק ורוק אלטרנטיבי לסוגיו. המועדון נסגר ב-2006 בהופעת נעילה של פטי סמית'.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:פאנק (Punk)
קטגוריה:ניו יורק: תרבות
קטגוריה:ארצות הברית: מועדוני ג'אז ומוזיקה קלה
מונטפלייר (ורמונט)

ממוזער|250px|הנהר וינוסקי שבמונטפלייר
**מונטפלייר** (באנגלית: **Montpelier**) היא עיר הבירה של מדינת ורמונט שבארצות הברית, ומשמשת גם כבירת מחוז וושינגטון של מדינת ורמונט. במונטפלייר ניצב בית המחוקקים של המדינה. נכון ל-2020, האוכלוסייה בעיר מונה קצת יותר מ-8,000 נפש, ומבחינה זו היא עיר הבירה הקטנה ביותר במדינות ארצות הברית.

## היסטוריה
ב-14 באוגוסט 1781 אישרה אספת הנבחרים של הרפובליקה של ורמונט הקצאת קרקעות באזור מונטפלייר למתיישבים ממסצ'וסטס, והיישוב עלה לקרקע ב-1787. קולונל ג'ייקוב דייוויס, מראשוני המתיישבים האירופאים במקום, קרא את שם העיר על שם העיר מונפלייה (Montpellier) שבדרום צרפת (לעיירה סמוכה הוא העניק את השם קאלֵס, Calais, על שם עיר החוף הצרפתית קאלה). סביר להניח שהשם מונטפלייר נבחר עקב ההתלהבות הרבה שפשתה בתקופה ההיא מכל דבר צרפתי, בעקבות הסיוע הצרפתי לשלוש עשרה המושבות שמרדו באימפריה הבריטית והקימו את ארצות הברית של אמריקה.

ב-1805 נבחרה העיירה, עקב מיקומה במרכז המדינה, לבירת מדינת ורמונט, שבינתיים הצטרפה לארצות הברית כמדינה ה-14.

## גאוגרפיה
מונטפלייר ממוקמת באזור ההרים הירוקים. שטח העיר על פי מדידות רשמיות הוא 26.6 קמ"ר. רובו המוחלט הוא יבשה, ורק כעשירית האחוז הוא מים.

מרכז העיר נמצא על רמה שטוחה, שגובהה 158 מטר, מוקפת בגבעות ובעורקי גרניט. לאורך צידה הצפוני של העיר ניצב רכס גבעות שאורכו כמה ק"מ וגובהו כ-275 מטר. מרכז העיר הנמוך מועד לשיטפונות מעת לעת, והעיקריים שבהם אירעו בשנים 1927 ו-1992.

נהר וינוסקי , שמקור שמו בשפת השבט האינדיאני אבנאקי ומשמעותו " ארץ בצל הפרא", זורם מערבה לאורך גבולו הדרומי של האזור המסחרי של מונטפלייר, והוא ניזון מכמה פלגים החוצים את מחוזות ורמונט הסמוכים.

## כלכלה
מאז שהפכה מונטפלייר לעיר הבירה של המדינה, בשנת 1805, היו משרדי הממשלה גורמי המסחר העיקריים בעיר, ובמחצית המאה התשע-עשרה נוספו גם כמה חברות ביטוח חיים וביטוח שריפות. בתעשייה נטל ייצור הגרניט, בעיקר ממחצבות בסמוך לעיר באר, חלק מרכזי בכלכלת העיר, והוא ממשיך עדיין להעסיק מספר חברות. גם ייצור קורות עץ היה חלק חשוב בתעשיית העיר במאה התשע עשרה.

בעיר שכן המפעל האחרון לייצור אטבי כביסה בארצות הברית. המפעל נסגר בשנת 2006. כיום מתבססת כלכלת העיר שבאזור המסחרי בעיקר על עסקים בבעלות מקומית, לצד משרדים ראשיים של חברות ביטוח אחדות.

## חינוך ותרבות
במונטפלייר ישנם כמה מוסדות לימוד. המפורסמים שבהם הם בית הספר התיכון של העיר, "מכללת ורמונט לאומנות יפה" (Vermont College of Fine Arts) והמכון הקולינרי של ניו אינגלנד. אירועי התרבות המקומיים השנתיים בעיר כוללים את פסטיבל הסרטים "ההר הירוק" (Green Mountain), המתקיים בעיר מדי שנה, וכן את המסורת שהחלה בשנת 1990 של חיפוי חזיתות החנויות והבניינים הציבוריים בלבבות אדומים ביום ולנטיין - 14 בפברואר.

בעיר נמצאת ספריית קלוג-האבארד. עותק של אפריז (אלמנט עיצובי) מהפרתנון של אתונה שמור בספרייה זו. במונטפלייר ממוקם גם המוזיאון להיסטוריה של ורמונט.

## קישורים חיצוניים

* 
* היסטוריה של מונטפלייר באתר עיריית מונטפלייר 
* 

## הערות שוליים

קטגוריה:ורמונט: ערים
קטגוריה:מדינות ארצות הברית: ערי בירה
קטגוריה:יישובים שהוקמו ב-1787
מרסדס, נסיכת אסטוריאס

**מריה דה לאס מרסדס איזבל תרזה כריסטינה אלפונסה, נסיכת אסטוריאס** (בספרדית: **María de las Mercedes de Borbón**; 11 בספטמבר 1880 – 17 באוקטובר 1904) הייתה **[[נסיך אסטוריאס|נסיכת אסטוריאס]]**, יורשת העצר של ספרד בכל שנות חייה, ולתקופה של שישה חודשים בין 1885 ל-1886 הייתה גם המלכה בפועל וראש המדינה.

## ביוגרפיה
מרסדס נולדה ב-11 בספטמבר 1880 במדריד כ**דונה מריה דה לאס מרסדס דה בורבון והבסבורגו-לורנה**, והייתה בתם הבכורה של אלפונסו השנים עשר, מלך ספרד ושל מריה כריסטינה, ארכידוכסית אוסטריה, בתם של קרל פרדיננד, ארכידוכס אוסטריה ואליזבת פרנציסקה, ארכידוכסית אוסטריה. עם מות אביה בשנת 1885 הייתה מרסדס למלכה בפועל. אמה הייתה הרה באותה עת. אילו ילדה אמה בת, הייתה מריה מתמנה להיות מלכת ספרד. אולם כאשר נולד אחיה, שישה חודשים לאחר מות אביה, היא הפסיקה להיות מלכה, והוא הוכתר כמלך אלפונסו השלושה עשר. היא חזרה למעמדה כיורשת העצר, בו החזיקה עד יום מותה, אז החליף אותה במעמד זה בנה הפעוט, מכיוון שלאחיה, המלך, טרם היו אז ילדים.

הנסיכה מריה מרסדס נישאה ב-14 בפברואר 1901 לבן-מעמדה, הנסיך קרלוס, נסיך בורבון-שתי הסיציליות, אחיינו של פרנצ'סקו השני, מלך שתי הסיציליות. לאחר נישואיו לנסיכה הוא הועלה לדרגת נסיך ספרד.

ב-17 באוקטובר 1904 מתה מרסדס במדריד, בעת לידתה של בתה, לאחר הולדת שני בניה.

## משפחתה
ב-14 בפברואר 1901 התחתנה מרסדס עם קרלוס, נסיך בורבון-שתי הסיציליות, ממנו נולדו לה 3 ילדים:
* אלפונסו, דוכס קלבריה (1901–1964).
* פרננדו, נסיך ספרד (1903–1905) - מת כשנה לאחר מות אימו.
* איזבל אלפונסה, נסיכת בורבון-שתי הסיציליות (1904–1985). התחתנה עם הרוזן יאן קאנטי זמויסקי.

בעלה של הנסיכה נישא מחדש, ובתו, ששמה היה גם כן מריה דה לאס מרסדס, היא אימו של חואן קרלוס הראשון מלך ספרד לשעבר.

## אילן יוחסין

## קישורים חיצוניים

* 

קטגוריה:משפחת המלוכה הספרדית
קטגוריה:בית בורבון
קטגוריה:ילידות 1880
קטגוריה:ספרדים שנולדו ב-1880
קטגוריה:נפטרות ב-1904
פול מושן

**סטיבן פול מושן** (באנגלית: **Stephen Paul Motian**; 25 במרץ 1931 - 22 בנובמבר 2011) היה מתופף ג'אז אמריקאי.

## ביוגרפיה
מושן נולד בפילדלפיה, פנסילבניה וגדל בפרובידנס, רוד איילנד. הוא היה מתופף ג'אז, נגן כלי הקשה ומלחין ממוצא ארמני. מושן היה אחד מהמתופפים המודרניים המשפיעים ביותר בעולם. הוא מילא תפקיד חשוב ב"שחרור" המתופף מחובתו לשמור על הקצב. שם משפחתו ארמני ולכן יש הטוענים כי ראוי היה לבטאו מו-טי-אן, אולם הוא עצמו ביטא את השם מו-שן (Mo-shun). מושן הירבה להופיע עם הגיטריסט ביל פריזל, בהרכבים שונים. מושן הופיע איתו עד שנותיו המאוחרות.

בשנת 1983 ניגן בהרכב יחד עם ביל פריזל ולני סטרן.

בשנת 2004 הוא הקליט עם הפסנתרנית הישראלית ענת פורט את האלבום "A long story".

ב-2012 נבחר במשאל מבקרי המגזין דאון ביט להיכל התהילה של הג'אז.

מושן נפטר כתוצאה מסיבוכים הקשורים למחלת התסמונת המיאלודיספלסטית.

## קישורים חיצוניים
* 

* Paul Motian, Jazz Drummer, Is Dead at 80, הניו יורק טיימס, 22 בנובמבר 2011 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מתופפים אמריקאים
קטגוריה:נגני ג'אז: מתופפים
קטגוריה:אמריקאים שנולדו ב-1931
קטגוריה:אמריקאים שנפטרו ב-2011
סוויני טוד

ממוזער|200px|פדרו פומארס המשחק את סוויני טוד במחזמר
**סוויני טוד** (באנגלית: **Sweeney Todd**) הוא דמות בדיונית של רוצח שהופיעה לראשונה בסדרת סיפורים בשם "שרשרת הפנינים" במגזינים העממיים "פרסומי פני" בלונדון הוויקטוריאנית, בשנים 1846–1847. הסיפור הפך למרכיב עיקרי של המלודרמה הוויקטוריאנית. לאחר מכן החלו להופיע גרסאות נוספות של הסיפור, והוא אף הוצג באותה תקופה כמחזה בלונדון.

דמותו הופיעה במספר סרטים: סרט אילם משנת 1928; סרט קולנוע בריטי מ-1936; בסרט טלוויזיה מ-1982 עם אנג'לה לנסברי; סרט טלוויזיה מ-1997 עם בן קינגסלי בתפקיד הראשי; ובסרט טלוויזיה של ה-BBC מ-2006 עם ריי וינסטון בתפקיד הראשי, ועם טום הארדי ודייוויד וורנר.

ב-1973 הוא הוצג כאנטי גיבור במחזהו של כריסטופר בונד שחידש את הסיפור הוויקטוריאני, וגרסה זו היוותה את הבסיס למחזמר מ-1979, ולסרט הקולנוע של טים ברטון מ-2007 עם ג'וני דפ בתפקיד הראשי.

הטענות שסוויני טוד היה דמות היסטורית שהייתה קיימת במציאות שנויות במחלוקת על ידי חוקרים שונים, אם כי ייתכן שהיו קיימים אב טיפוס דוגמתו.

בגרסה המקורית של הסיפור, טוד הוא ספר שמפיל את קורבנותיו על ידי משיכת הידית כשהם יושבים בכיסא-הספר שלו. הקורבנות נופלים לאחור במורד דלת מסתובבת למרתף של חנותו, וזה גורם להם בדרך כלל לשבור את צווארם או את גולגולתם. במקרה שנשארו בחיים, טוד היה יורד למרתף ומשסף את גרונותיהם עם סכין הגילוח שלו. בחלק מהעיבודים תהליך הרצח הוא הפוך: טוד שיסף את גרונותיהם של לקוחותיו לפני שיגורם למרתף דרך הדלת המסתובבת. אחרי שטוד שדד את חפציהם של קורבנותיו המתים, הגברת לובט, שותפתו לפשע (בחלק מהגרסות המאוחרות יותר, גם בת זוגו או המאהבת שלו), מסייעת לו בסילוקן של הגופות על ידי אפיית בשרם בפשטידות בשר ומכירתן ללקוחות תמימים של חנות העוגות שלה. המספרה של טוד ממוקמת ברחוב פליט 186 בלונדון, בסמוך לכנסיית סנט דנסטן, והיא סמוכה לחנות העוגות של הגברת לובט או מחוברת אליה באמצעות מעבר תת-קרקעי. ברוב הגרסאות של הסיפור, טוד והגברת לובט שכרו נער יתום שלא מודע למתרחש, טוביאס ראג, כדי לשרת את לקוחות חנות העוגות.

## ראו גם
*סוויני טוד: הספר השטן מרחוב פליט (מחזמר) - המחזמר מ-1979
*סוויני טוד: הספר השטן מרחוב פליט סרט הקולנוע מ-2007 המבוסס על המחזמר

## לקריאה נוספת

## קישורים חיצוניים

* רז קולר, סוויני טוד – הספר השד מרחוב פליט במגזין אימגו, 10 בנובמבר 2008.
## הערות שוליים

קטגוריה:דמויות ספרותיות
קטגוריה:רוצחים סדרתיים בדיוניים
קטגוריה:דמויות קולנועיות
לואי מיללי

קפיטן (סרן) **לואי מיללי** (בצרפתית: **Louis Milleli**) קצין צבא צרפתי יליד Vezzani שבקורסיקה ששירת בצבא צרפת במהלך מלחמת העולם השנייה וזכה מיד ושם בתואר חסיד אומות העולם.

בשנת 1943 היה לואי קצין בדיוויזיה 99 בחיל הרגלים של צבא צרפת והתגורר בעיר ליון. הוא התגורר בשכנות למשפחה יהודית לה המציא תעודות מזויפות על מנת שיוכלו להימלט מצפורני הנאצים. במעשהו סיכן את חייו ואת משפחתו.

ב-20 בנובמבר 2007 הוענק לו אות חסיד אומות העולם מיד ושם, ובכך היה לקורסיקאי היחיד בעל תואר זה.

## קישורים חיצוניים
* אתר יד ושם - צרפת

קטגוריה:צרפתים חסידי אומות העולם
קטגוריה:מצילים בשואה: צרפת
קטגוריה:קורסיקה
קטגוריה:צרפתים שנולדו ב-1891
2

## אירועים
* יובה השני מלך מאוריטניה מצטרף לגאיוס קיסר בארמניה כיועץ צבאי. בתקופה זו הוא פוגש בגלפירה, אלמנתו של אלכסנדר לבית הורדוס, ומתאהב בה.

## נולדו

## נפטרו
* לוקיוס קיסר, אציל רומאי מהשושלת היוליו-קלאודית (נולד ב-17 לפנה"ס).
* מרקוס לוליוס, פוליטיקאי ומצביא רומאי.

## לוח שנה

## קישורים חיצוניים

קטגוריה:2 (מספר)
3

## אירועים

## נולדו

* יעקב בן זבדי - אחד משנים-עשר השליחים של ישו (נפטר ב-44)

## נפטרו

## לוח שנה

## קישורים חיצוניים

קטגוריה:3 (מספר)
5

## אירועים

## נולדו
* הקיסרית יין ליחווה, קיסרית סינית (נפטרה בשנת 64)
* פאולוס מטרסוס, שליחו של ישו (נפטר בשנת 67)

## נפטרו

## לוח שנה

## קישורים חיצוניים

קטגוריה:5 (מספר)
7

## אירועים
* פובליוס קווינקטיליוס וארוס מתמנה לשליט הפרוביניקיה גרמאניה

## נולדו

## נפטרו

## לוח שנה

## קישורים חיצוניים

קטגוריה:7 (מספר)
סגמנטציה (מחשוב)

**סֶגְמֶנְטַצְיָה** (בעברית: **הַקְטָעָה**) - הוא מונח בראייה ממוחשבת שמתייחס לתהליך של חלוקת תמונה דיגיטלית למקטעים (סגמנטים) כאוספים של פיקסלים הנמצאים זה ליד זה בתמונה. מטרת התהליך היא לפשט או לשנות את הייצוג של התמונה לאוסף של אובייקטים בעלי משמעות שניתן להתייחס אליהם לאחר מכן על ידי אלגוריתמים אחרים לראייה ממוחשבת או לעיבוד תמונה, כגון מציאת גבולות או קווים.
התוצאה של התהליך היא אוסף של מקטעים זרים המכסים את התמונה כולה.

ההפרדה נעשית על סמך תכונות של פיקסלים כגון צבע, בהירות, מרקם וכדומה.

## סגמנטציה באמצעות הפעלת סף
האופן הפשוט ביותר בו ניתן לבצע סגמנטציה לתמונת רמות אפור (תמונת שחור לבן, בעלת ערוץ צבע יחיד) הוא הפעלת סף.

בוחרים ערך רמת אפור, מגדירים כל פיקסל מעל ערך זה לסגמנט אחד, וכל פיקסל מתחת לערך זה לסגמנט אחר.

## סגמנטציה באמצעות אִשכול
באמצעות אלגוריתמים לאִשְׁכּוּל (או ניתוח אשכולות) ניתן לחלק תמונה לסגמנטים (חלקים) אחידים יחסית, הנבדלים ביניהם.

### שיטות
* אִשכול kmeans: בדרך כלל בשימוש עם מרחק אוקלידי. מגיע למינימום לוקאלי.
* אִשכול EM: משתמש ב-maximum likelihood, והוא קיבוץ רך (באנגלית: **Soft Clustering**) שבו כל פיקסל משויך לאשכול מסוים בהסתברות כלשהי בין 0 ל-1 (כאשר סכום ההסתברויות הנ"ל שווה ל-1).

## לקריאה נוספת
* Digital Image Processing by R.C. Gonzalez and R.E. Woods

## קישורים חיצוניים

;פרויקטים אקדמיים בנושאי סגמנטציה
* כתיבת ממשק משתמש לסגמנטציה של תמונות , באתר הטכניון
* אלגוריתם סגמנטציה כללי, באתר הטכניון
* זיהוי אשכולות ענבים בכרם, באתר אוניברסיטת בן-גוריון
* אנטרופיה מקסימלית, באתר אוניברסיטת בן-גוריון

## הערות שוליים

קטגוריה:גרפיקה ממוחשבת
10

## אירועים
* הפרובינקיה איליריקום מחולקת לפאנוניה ודלמטיה

## נולדו
* הרון מאלכסנדריה, ממציא, מהנדס, מתמטיקאי ופיזיקאי רומי

## נפטרו

## לוח שנה

## קישורים חיצוניים

קטגוריה:10 (מספר)
הפארק הלאומי W

שמאל|ממוזער|250px|נוף בפארק
**הפארק הלאומי W** (בצרפתית: **Parc national du W**) הוא שמם של שלושה פארקים לאומיים השוכנים במשולש הגבולות של ניז'ר, בנין ובורקינה פאסו ששטחם הכולל הוא 10,182.8 קמ"ר. סביב הפארק משתרעים אזורי שימור מסוגים שונים. הפארק זכה לשמו בשל פיתולי הנהר ניז'ר בגבולו המערבי, שקטע מהם הוא בצורת האות "W". חלקו של הפארק, בשטח של 2,200 קילומטרים רבועים בתחומי מדינת ניז'ר הוכרז כאתר מורשת עולמית בשנת 1996. ב-2017 ההכרזה הורחבה גם לפארק הלאומי ארלי בבורקינה פאסו ולפארק הלאומי פנג'ארי בבנין, כך שמאז האתר כולל את כל קומפלקס הפארקים הלאומיים W-ארלי-פנג'ארי.

## גאוגרפיה
הפארק משתרע על הגדה הימנית של נהר ניז'ר ומערבה ממנה, ושטחו מישורי ונע בין גבהים של 200 עד 420 מטר מעל גובה פני הים. הוא נמצא בקו התפר שבין הסוואנה הסודאנו-גינאית, האזור הסודאני והסאהל, ורוב שטחו מכוסה באדמה בלתי פורייה בה גדלים שיחים האופייניים לסוואנה. בחלקו של הפארק הסמוך לנהר ניז'ר משתרע אזור ביוטי עצמאי הנהנה משפע מים ומאיכות אדמה טובה יחסית.

האקלים בפארק הוא טרופי ומתאפיין בחורף חמים ויבש מנובמבר עד אפריל, ובקיץ חם מאוד עם עונת מונסון גשומה.

## החי והצומח
החי כולל יותר מ-70 מיני יונקים, כ-350 מיני עופות, וכן זוחלים ודגים אופייניים לנהר ניז'ר. על היונקים נמנים חזיר היבלות המצוי, אריות, הסרוואל, נמרים, 2,350 פרטים של היפופוטם, 1,250 פילים, הברדלס, הקרקל, הבבון, השנבוב, בובאל מערבי, אוריבי, צבי אדום חזית, והתאו האפריקני.

בעבר היה מצבם של בעלי החיים בתחומי פארק W בניז'ר טוב מאלה שבמדינות השכנות, אשר היו חשופות לאיומים בדמות מרעה יתר וציד בלתי חוקי. ההסכם הבינלאומי ללוחמה בציד הבלתי חוקי (Accord transfrontaher de lutte contre le braconnage) לא נאכף כדבעי בבנין ובבורקינה פאסו במשך שנים רבות, וזאת אף על פי שמדינות אלה זכו לתמיכה כספית בינלאומית בהיקף רחב מזה שזכתה לו ניז'ר. עם זאת, לאחר מגעים ממושכים הוכרז האזור כולו כשמורה ביוספרית אחת בשנת 2002, ושלוש המדינות פועלות בשיתוף פעולה ושוקלות הקמת מנגנון ניהול משותף. ואולם בעיות מרעה היתר, הציד הבלתי חוקי והפיכת שטחי פרא לשטחים חקלאיים נותרו בעינן.

בסוואנה שבתחומי הפארק נסקרו סך הכל 454 מיני צמחים, ובין אלה שני מיני סחלביים אנדמיים למקום. הצומח ערוך בשישה אזורים שונים הכוללים סוואנת שיחים, סוואנת עצים, סוואנת עצים עונתית לאורך נהרות אכזב, חורש סוואנה חצי עונתי, חורש ירוק-עד וצמחייה זמנית במישורי ההצפה לאורך נהר הניז'ר.

## נוכחות אנושית
נוכחות אנושית באזור החלה לפני כ-200,000 שנים. כיום חיים בתחומי הפארק ובסביבתו כ-410,000 איש, המשתייכים לעשר קבוצות אתניות שונות ומתגוררים ב-1,050 כפרים.

## קישורים חיצוניים

* האזור הביוספרי של פארק W
ימין|ממוזער|250px|נהר מקורו סמוך למשולש הגבולות
מרכז|ממוזער|370px|פילים בנהר ניז'ר

קטגוריה:ניז'ר: אתרי מורשת עולמית
W
W
W
13

## אירועים

## נולדו

* גאיוס סיליוס - סנטור רומאי.

## נפטרו

## לוח שנה

## קישורים חיצוניים

קטגוריה:13 (מספר)
17

## אירועים

## נולדו

## נפטרו
*אובידיוס, משורר רומאי (נולד ב-43 לפנה"ס)
*טיטוס ליוויוס, היסטוריון רומאי (נולד ב-59 לפנה"ס)

## לוח שנה

## קישורים חיצוניים
18

## אירועים

## נולדו
* יוליה ליווילה - אצילה רומאית מהשושלת היוליו-קלאודית, בתם של גרמאניקוס ואגריפינה (נפטרה ב-41 או 42)

## נפטרו
* קרינגורס ממיטילנה כותב מכתמים ושגריר יווני ברומא (נולד ב-70 לפנה"ס)

## לוח שנה

## קישורים חיצוניים

קטגוריה:18 (מספר)
19

## אירועים

### לפי מיקום

#### האימפריה הרומית

* גרמאניקוס יוליוס קלאודיאנוס קיסר, מצביא רומאי והמפקד העליון של הלגיונות הרומיים שבמזרח, חלה ומת. לפני מותו הוא האשים את גנאוס קלפורניוס פיסו , מושל סוריה, בהרעלתו.
* קיסר רומא, טיבריוס, מגרש את המצרים מרומא ומגרש 4,000 יהודים מסיקיליה.

## נולדו

## נפטרו

## לוח שנה

## קישורים חיצוניים
20

## אירועים

* הקמת העיר טבריה

## נולדו

## נפטרו
# ויפסניה אגריפינה, אצילה מן השושלת היוליו-קלאודית. (נולדה בשנת 36 לפנה"ס)

## לוח שנה

## קישורים חיצוניים

קטגוריה:20 (מספר)
21

## אירועים

## נולדו

## נפטרו
* קוויריניוס - מצביא רומאי

## לוח שנה

## קישורים חיצוניים
23

## אירועים
* סטראבון מסיים לכתוב את גאוגרפיקה

## נולדו
* פליניוס הזקן - סופר, חוקר טבע ומפקד צבא וצי רומאי (נפטר ב-79)

## נפטרו
* ואנג מאנג - קיסר סין (נולד ב-43 לפנה"ס)
* ליו שין - אסטרונום והיסטוריון סיני בתקופת שושלת שין (נולד בסביבות 46 לפנה"ס)

## לוח שנה

## קישורים חיצוניים
25

## אירועים
* קיסר סין גואנג וו-די עולה לכס המלוכה ומחדש את שלטונה הקיסרי של שושלת האן המזרחית. העיר לוו-יאנג מוכרזת כבירה.

## נולדו

## נפטרו

## לוח שנה

## קישורים חיצוניים
26

## אירועים
* גראטוס מסיים את תפקידו ופונטיוס פילאטוס מתמנה לנציב יהודה
* הקיסר טיבריוס פורש לאי קאפרי ומותיר את סיאנוס, מפקד המשמר הפרטוריאני כאחראי מטעמו ברומא.
* הרומאים מונעים מרד של בני השבטים התראקים.

## נולדו

## נפטרו

## לוח שנה

## קישורים חיצוניים
29

## אירועים

## נולדו

## נפטרו
ישו (צליבת ישו)

## לוח שנה

## קישורים חיצוניים
מיטת מסמרים

ממוזער|מיטת מסמרים
ממוזער|פקיר שוכב על מיטת מסמרים
**מיטת מסמרים** היא פיסת עץ מלבנית בגודל של מיטה שמתוכה בולטים מעלה חודי מסמרים. לצופה מהצד נראה שמי שישכב על "מיטה" זו ייפצע מהמסמרים, אך לא כך הדבר, בהנחה שיש מספיק מסמרים. הסיבה לכך היא שמשקל האדם השוכב על המיטה מתפזר על פני כל המסמרים בצורה כזו, כך שהכוח שמופעל על כל מסמר אינו חזק מספיק לפרוץ את עורו של השוכב.

יש המשתמשים במיטת מסמרים לשם מדיטציה. פרקטיקה כזו מיוחסת לפאקירים הסופים.

במערב השימושים הם למטרות תכסיסי קסם או הדגמות בפיזיקה. למשל, המנחה מבקש ממתנדב לשכב על אלפי המסמרים. עליו הוא מניח קרש ועל הקרש הוא מניח בלוק בטון שהוא מנפץ בעזרת קורנס. על אף הכוח הרב לכאורה, המתנדב אינו נפגע: הכוח מתפשט דרך אלפי המסמרים וגם בלוק הבטון שנשבר סופג חלק מהאנרגיה של הפטיש.

על מנת שהדגמה זו של עקרונות חלוקת המשקל תצלח, על המתנדב לשכב על כמה שיותר מסמרים. החלק המסוכן ביותר הוא בשכיבה ובקימה, כאשר משקלו של המתנדב נתמך לרגע על ידי מספר מועט של מסמרים. ישנן מיטות מסמרים שלהן מעקים בצידן על מנת לעזור למשתמשים לשכב ולקום מהמיטה בשלום.

באלקטרוניקה, המושג "מיטת מסמרים" מתייחס לסוג עצם ב-ICT (In Circuit Test).

## ראו גם
* לחץ

## קישורים חיצוניים

*DarylScience's E-World  הדגמה פיזיקלית של מיטת המסמרים

קטגוריה:מדיטציה
קטגוריה:קרקס
מסמרים
קטגוריה:מסמרים
31

## אירועים
* נפילת סיאנוס כשליט למעשה של האימפריה הרומית.
* טיבריוס קיסר מרשה את שיבת היהודים לרומא.

## נולדו

## נפטרו
* ליווילה, בת מלוכה רומאית מהשושלת היוליו-קלאודית. הוצאה להורג (נולדה ב-13 לפנה"ס)

## לוח שנה

## קישורים חיצוניים

## הערות שוליים
34

## אירועים

## נולדו
* מרים - בתו של אגריפס הראשון, מלך יהודה האחרון וצאצא לבית הורדוס
* פרסיוס - משורר רומאי (נפטר בשנת 62)

## נפטרו
* פיליפוס בן הורדוס, טטרארך של הבשן
* סטפנוס הקדוש, המרטיר הנוצרי הראשון (מת בסקילה)

## לוח שנה

## קישורים חיצוניים
36

## אירועים
* פונטיוס פילאטוס מסיים את תפקידו כנציב יהודה וחוזר לרומא.
* מארקלוס מתמנה לנציב יהודה מטעם הרומאים

## נולדו

## נפטרו

## לוח שנה

## קישורים חיצוניים
38

## אירועים

## נולדו
*יוסף בן מתתיהו (יוספוס פלאביוס), או בשנת 37.
*דרוסילה (בית הורדוס)

## נפטרו

## לוח שנה

## קישורים חיצוניים
40

## אירועים

### לפי נושא
#### אומנות ומדע
* פילון האלכסנדרוני מלמד כי כל בני האדם נולדו חופשיים.

#### דת
* הנצרות מגיעה למצרים כשמרקוס המבשר מקים כנסייה באלכסנדריה והופך לבישוף הראשון של אלכסנדריה.
* כנסייה קטנה מוקמת בקורניתוס (תאריך משוער).
* יעקב בן זבדי, אחד משנים-עשר השליחים, פוגש את מריה.
## נולדו

## נפטרו

## לוח שנה

## קישורים חיצוניים

קטגוריה:40 (מספר)
43

## אירועים
* הקיסר הרומאי קלאודיוס פולש לאיים הבריטיים והופך אותם לפרובינקיה.
* נוסדה לונדון.

## נולדו
* מרטיאליס - משורר רומאי מהיספניה טארקוננסיס (ספרד של ימנו) (תאריך משוער; נפטר ב-104)

## נפטרו

* האחיות צ'ונג - מנהיגות צבאיות, שלחמו באזור וייטנאם כנגד השלטון הסיני (נולדו ב-12)

## לוח שנה

## קישורים חיצוניים
יעקב גורדין

[250px|ממוזער|יעקב גורדין. איור של [יעקב אפשטיין (פסל בריטי)|יעקב אפשטיין משנת 1902]]
**יעקב גוֹרְדִין** (בכתיב יידי: **גאָרדין**; באנגלית: **Jacob Gordin**; 1 במאי 1853 – 11 ביוני 1909) היה מחזאי אמריקאי יהודי יליד אוקראינה (האימפריה הרוסית), ממייסדי תרבות היידיש ותיאטרון היידיש בארצות הברית.

## קורות חיים
גורדין נולד בשנת 1853 בעיר הרוסית מירגורוד (כיום באוקראינה), וגדל בבית משכיל ובעל דעות ליברליות. עוד בתחילת דרכו היה מעורה בחיי התרבות ובחיים הפוליטיים. פרסם כתבות ומאמרים בעיתונות היידית וכן בעיתונות הרוסית המהפכנית. דעותיו נחשבו כקיצוניות בחברה היהודית המשכילה של סוף המאה ה-19; הוא טען כי על היהודים לשנות את עיסוקיהם כמתווכים לחדול מלהיות טפילים בחברה שבה הם חיים ולפנות לעיסוק בעבודה יצרנית, ובעבודת האדמה בפרט. במאמריו קרא להתאגדות של יהודים לצורך הקמת חברה יהודית המבוססת על שוויון, שיתוף ועבודת אדמה. עקב דעותיו נרדף על ידי המשטרה הצארית; וכך בסוף שנות ה-30 לחייו נאלץ לעזוב את רוסיה, בשנת 1892 היגר עם משפחתו לניו יורק. 

בעת שהגיע לארצות הברית כבר היה מפורסם כעיתונאי וסופר יהודי-רוסי בעל דעות מהפכניות. בתחילה עסק בתרגום יצירות מאנגלית לרוסית וליידיש, ובהמשך החל לכתוב מחזות בשפת היידיש. במחזותיו העלה את התיאטרון היידי למחוזות מלודרמטיים מרשימים, ונחשב עוד כיום כאחד מגדולי המחזאים בתיאטרון היידי.

## ממחזותיו
* **סיביריה**
* **פוגרום ברוסיה**
* **המטורף**
* **[[חסיה היתומה]]** (המקביל לסיפור סינדרלה היהודית, שייתכן שהיווה, לימים, השראה לכתיבת הרומן סיפור פשוט על ידי ש"י עגנון)
* **[[מירל'ה אפרת]]** (מבוסס על מחזהו של ויליאם שייקספיר "המלך ליר")
* **[[אן א היים]]**

## כתביו שתורגמו לעברית
* **האלהים, האדם והשטן: חזיון בארבע מערכות ופרולוג** (עברית על ידי ר' קלונימוס [=קדיש יהודה סילמן]), ירושלים: סנונית, תרע"ה. 
* **אלישע בן אבויה: חזיון בארבע מערכות**, עברית על ידי ר' קלונימוס [=קדיש יהודה סילמן]), ירושלים: סנונית, תרע"ה.
* **המטרף: דרמה בארבע מערכות**, תרגם: ישראל ברוך), לבוב: סנונית, [1922].
* **מירלה אפרת** (תרגום ועיבוד: מרים קיני), [תל אביב]: אור עם, תשמ"ז 1987.
* **חסיה היתומה**, נוסח עברי - דפנה אילת, רמת גן: בית צבי, 2001.

## קישורים חיצוניים

*  
* 
* אברהם לוינסון, יעקב גורדין (לרגל העלאת מחזה שלו ב"הבימה" בשנת תש"א), בפרויקט בן-יהודה
* כתביו לצפייה ולהורדה, בארכיון האינטרנט
* דיוקנו, באתר "ביתמונה" וספריית אוניברסיטת חיפה
* 

קטגוריה:ערכים שבהם תבנית בריטניקה אינה מתאימה
קטגוריה:סופרים יהודים אוקראינים
קטגוריה:סופרים יהודים אמריקאים
קטגוריה:סופרים כותבי יידיש
קטגוריה:מחזאי יידיש
קטגוריה:מתרגמים יהודים אוקראינים
קטגוריה:מתרגמים יהודים אמריקאים
קטגוריה:יהודים שהיגרו מרוסיה לארצות הברית
קטגוריה:אמריקאים שנולדו ב-1853
קטגוריה:אמריקאים שנפטרו ב-1909
46

## אירועים
* חבל דוברוג'ה מסתפח לפרובינקיה מואסיה.

## נולדו
* פלוטארכוס, פילוסוף, היסטוריון, ומסאי יווני (נפטר ב-127)

## נפטרו
* תאודאס, משיח שקר שפעל ביהודה.

## לוח שנה

## קישורים חיצוניים